«لۆگ واجهاں هچ بر وتی لۆگ بانکان ءَ گۆں طلاق ءَ پاترپ مه دےانت، پچےکه طلاق ءِ اختیار مردێنانی دست ءَ انت ءُ جنێنان اے بارو ءَ هچ وس ءُ اختیارے نه دار انت ءُ عاجز انت.
جنێنانی پاترپ گۆں طلاق ءَ زۆر ءُ وس ءُ هێماتے چێدگ نه انت، بلکه یک وڑێں زۆرگوشی ئے که جنێناں شه آیی زبهر انت.
مگه آ شخص که سلاح دار ایت ءُ یک بےسلاح ءُ بےچارگێں کسے را گۆں سلاح ءَ په مرک ءَ پاترپ دنت، بهادر ءُ باهێماتێں شخصے مارگ بیت؟! هچبر نه!»
✍️ مولانا مفتی محمدقاسم قاسمی حفظه‌الله – دارالحدیث دارالعلوم زاهدان – درس سنن ترمذی، أبواب الطلاق. ۱۱بهمن‌ماه ۱۴۰۰.